อยากถามว่า คือประจำเดือนหนูมาไม่ปกติอยุ่แล้วค่ะ จะมาประมาณวันที่20 แล้วหนูมีเพศสัมพันกับแฟนวันที่19ใส่ถุงบ้างไม่ใส่บ้าง แต่หลั่งนอกค่ะ ตอนนี้วันที่26แล้วประจำเดือนยังไม่มาจะท้องไหมคะ
สวัสดีค่ะ การมีเพศสัมพันธ์โดยไม่ได้ใส่ถุงยางป้องกันเอาไว้ตลอดเวลานั้น มีโอกาสตั้งครรภ์ได้อยู่ แม้จะเป็นการหลั่งนอกก็ตาม เพราะอาจมีน้ำอสุจิที่เล็ดลอดออกมาก่อนจะถึงจุดสุดยอดได้ ดังนั้นเพศสัมพันธ์ในครั้งต่อไปควรจะใส่ถุงยางอนามัยเอาไว้ตลอดค่ะประจำเดือนปกติควรจะมาทุกเดือน ห่างกันจากครั้งก่อน 22-35 วัน หากมาช้ากว่านี้ถือว่าช้าผิดปกติ และอาจเกิดจากการตั้งครรภ์ได้ สาเหตุอื่นๆเช่น ถุงน้ำหลายใบในรังไข่ พังผืดมดลูก ฮอร์โมนรังไข่ไม่สมดุล โรคไทรอยด์ทำงานผิดปกติ เป็นต้นแต่จากประวัติ ควรจะตรวจการตั้งครรภ์ให้แน่ชัดก่อนว่าไม่มี โดยชุดตรวจครรภ์ทางปัสสาวะให้ผลบวกได้ 10-14 วันหลังปฏิสนธิ หากไม่แน่ใจผล หรือให้ผลลบ แต่ประจำเดือนยังไม่มาตามกำหนด ให้ไปยืนยันผลที่รพ.อีกครั้งค่ะ